
RAPORT DE SPECIALITATE
La proiectul de hotărâre Privind aprobarea indicatorilor tehnico-economici actualizaţi pentru obiectivul de investiţie    „REABILITARE DRUM COMUNAL DCL 475 IN COMUNA BĂNEASA, JUDEȚUL CONSTANȚA” faza de proiectare Documentaţia de Avizare a Lucrărilor de Intervenţie (D.A.L.I), cuprinși în devizul general

	Potrivit prevederilor art. 129, alin.(2) lit.b), alin.(4), lit.d), din Ordonanța de Urgență a 
	Vă aduc la cunoştinţă că pentru lucrarea publică „REABILITARE DRUM COMUNAL DCL 475 IN COMUNA BĂNEASA, JUDEȚUL CONSTANȚA”, finanţarea se va asigura bugetul local şi din bugetul statului prin Programului Național de Investiții „Anghel Saligny”.  
In baza prevederilor art. 7 din Normele metodologice pentru punerea în aplicare a prevederilor O.U.G. nr. 95/2021 pentru aprobarea Programului național de investiții „Anghel Saligny”, pentru categoriile de investiții prevăzute la art. 4 alin. (1) lit. a)-d) din O.U.G. nr. 95/2021 aprobate prin Ordinul ministrului dezvoltării, lucrărilor publice și administrației nr. 1333/2021, după finalizarea perioadei de depunere a cererilor de finanţare şi a documentelor necesare, Ministerul Dezvoltării, Lucrărilor Publice şi Administraţiei, în urma analizării conformităţii administrative şi tehnice a proiectelor depuse cu cerinţele stabilite în program şi în urma aplicării criteriilor de prioritizare şi efectuării analizei interne, aprobă lista obiectivelor de investiţii incluse la finanţare prin program, prin ordin al ministrului dezvoltării, lucrărilor publice şi administraţiei.
Contractele de finanţare multianuale încheiate între Ministerul Dezvoltării, Lucrărilor Publice şi Administraţiei şi beneficiari au o durată de maximum 5 ani bugetari, definiţi conform art. 2 alin. (1) pct. 1 din Legea nr. 500/2002 privind finanţele publice, cu modificările şi completările ulterioare, fără a depăşi data de 31 decembrie 2028, şi se încheie în limita creditelor de angajament aprobate anual cu această destinaţie, fără eşalonarea anuală a creditelor bugetare, care se înscriu cumulat pentru toată perioada de finanţare. Pe durata de valabilitate a contractelor de finanţare, valoarea creditelor de angajament este egală cu valoarea creditelor bugetare.
În funcţie de prevederile bugetare aprobate anual cu această destinaţie, durata contractelor de finanţare poate fi prelungită cu maximum 3 ani bugetari, fără a depăşi data de 31 decembrie 2028.
Valoarea alocată de la bugetul de stat prin contractele de finanţare nu se poate majora.
După aprobarea listei obiectivelor de investiţii incluse la finanţare prin program, în vederea încheierii contractelor de finanţare, pentru obiectivele de investiţii, beneficiarii sunt obligaţi să încarce în platforma digitală următoarele documente:
a)extrasul de carte funciară pentru terenurile şi/sau construcţiile pe care se realizează obiectivele de investiţii sau, în lipsa acestora, hotărârea consiliului local/hotărârea consiliului judeţean/hotărârea Guvernului de atestare a domeniului public/de trecere a unui bun în domeniul public al unităţilor administrativ-teritoriale beneficiare, după caz;
b)acceptul pentru ocuparea temporară a terenului şi/sau actul din care rezultă constituirea dreptului de trecere, în conformitate cu prevederile art. 5 alin. (10)-(15) din Legea serviciilor comunitare de utilităţi publice nr. 51/2006, republicată, cu modificările şi completările ulterioare, dacă este cazul;
c)certificatul de urbanism însoţit de avizele şi acordurile stabilite prin acesta;
d)autorizaţia de construire, aflată în perioada de valabilitate, pentru obiectivele de investiţii prevăzute la art. 3 lit. b);
e)hotărârea consiliului local/hotărârea consiliului judeţean/hotărârea asociaţiei de dezvoltare intercomunitară pentru aprobarea studiului de fezabilitate/documentaţiei de avizare a lucrărilor de intervenţii, a indicatorilor tehnico-economici iniţiali şi actualizaţi şi a devizului general al obiectivului de investiţii iniţial şi actualizat;
f)devizul general pentru lucrările rest de executat defalcat pe categorii de lucrări şi categorii de cheltuieli, dacă este cazul;
g)hotărârea consiliului local/hotărârea consiliului judeţean/hotărârea asociaţiei de dezvoltare intercomunitară, pentru categoriile de cheltuieli finanţate de la bugetul local;
h)devizele pe obiect, în cazul obiectivelor de investiţii prevăzute la art. 4 alin. (1) lit. c) din ordonanţa de urgenţă;
i)studiu topografic pe baza căruia a fost întocmit studiul de fezabilitate/documentaţia de avizare a lucrărilor de intervenţie, în format electronic editabil, inclusiv seturile de date spaţiale vizând localizarea în teren a obiectivelor finanţate, georeferenţiate şi în format vectorial. Geometria localizării obiectivelor va fi reprezentată ca (multi) poligon, cu câte un element unic pentru fiecare obiectiv de investiţii, în sistemul naţional de coordonate Stereografic 1970;
j)procesul-verbal de recepţie la terminarea lucrărilor pentru dovedirea îndeplinirii condiţiilor prevăzute la art. 4 alin. (6) lit. a) sau b) coroborate cu alin. (7) din ordonanţa de urgenţă;
k)contractele de achiziţie publică pentru serviciile de proiectare în vederea elaborării documentaţiei tehnice pentru autorizarea lucrărilor de construcţii (DTAC) şi a proiectului tehnic de execuţie (Pth+DDE), precum şi contractele de achiziţie publică de lucrări sau contractul de proiectare şi execuţie, inclusiv actele adiţionale la acestea, dacă este cazul.
Anexele la hotărârile prevăzute la alin. (1) lit. e), precum şi devizul general pentru lucrările rest de executat prevăzut la lit. f) se întocmesc conform modelelor prevăzute în anexele nr. 2.1 şi nr. 2.2 a - 2.2 d.
Ulterior încheierii contractelor de finanţare şi anterior depunerii fiecărei solicitări de transfer, beneficiarii sunt obligaţi să încarce în platforma digitală documentele prevăzute la alineatul precedent, actualizate, dacă este cazul, precum şi următoarele documente, în funcţie de stadiul de implementare al obiectivului de investiţie, sub sancţiunea neefectuării transferului sumelor solicitate de la bugetul de stat până la data actualizării/completării documentaţiei:
a)procesul-verbal de predare-primire a proiectului tehnic, întocmit şi verificat conform legislaţiei în vigoare;
b)ordinul de începere a lucrărilor;
c)comunicare către Inspectoratul de Stat în Construcţii privind începerea lucrărilor de execuţie;
d)dovada plăţii cotelor, taxelor etc.
In urma verificării cererii de finantare care se află în evaluare la ministerul de resort și a documentelor care stau la baza acesteia, s-a constatat că valoarea obiectivului de investiții, fără TVA, nu se încadrează în standardul de cost, iar anexa 2.2c trebuie să fie refăcuta pentru corelarea sumelor cu sumele din devizul general.
Astfel, valoarea estimativă a contractului de lucrări este 7.587.603,83 lei, fără TVA, conform devizului general estimativ si se defalca dupa cum urmeaza:
Valoarea totală : 7.587.603,83 lei  (fara TVA) /  9.014.057,68  lei (cu TVA)
Din care, C+M : 6.662 667,61 lei (fara TVA) / 7.928 574,46 lei (cu TVA).
Menționăm faptul că valorile totale ale obiectului de investiție nu s-au modificat ele fiind aceleași cu cele aprobate prin H.C.L. nr.78/02.11.2021 privind aprobarea cererii de finanțare precum și a Documentaţiei de Avizare a Lucrărilor de Intervenţie (D.A.L.I) și a devizului general estimativ pentru Proiectul „REABILITARE DRUM COMUNAL DCL 475 IN COMUNA BĂNEASA, JUDEȚUL CONSTANȚA” faza de proiectare Documentaţia de Avizare a Lucrărilor de Intervenţie (D.A.L.I), cuprinși în devizul general” în vederea depunerii în cadrul Programului Național de Investiții „Anghel Saligny”, ci doar s-a procedat la îndreptarea erorilor din anexa 2.2.c, precum și la încadrarea în standardul de cost aprobat prin OMDLPA nr. 1321/2021.
	Faţă de cele arătate, supun spre analiză şi aprobare proiectul de hotărâre în forma prezentată. 

